****

U partnerstvu sa



Projekat finansira Evropska unija

**GRAD ISTOČNO SARAJEVO U PARTNERSTVU SA RAZVOJNIM PROGRAMOM UJEDINJENIH NACIJA RASPISUJE:**

**JAVNI POZIV ORGANIZACIJAMA CIVILNOG DRUŠTVA/NEVLADINIM ORGANIZACIJAMA**

**ZA PREDAJU PRIJEDLOGA PROJEKATA**

**U SKLOPU PROJEKTA REGIONALNI PROGRAM LOKALNE DEMOKRATIJE NA ZAPADNOM BALKANU 2 (ReLOaD2)**

ReLOaD2 je regionalni projekat kojeg finansira **Europska unija (EU)**, a implementira **Razvojni program Ujedinjenih nacija (UNDP)** u šest zemalja/teritorija Zapadnog Balkana i to: Albanija, Republika Sjeverna Makedonija, Bosna i Hercegovina, Crna Gora, Kosovo\*[[1]](#footnote-2) i Srbija.

Grad Istočno Sarajevo i projekat ReLOaD2 pozivaju sve organizacije civilnog društva (OCD) iz Bosne i Hercegovine da dostave prijedloge projekata koji su u skladu sa razvojnim ciljevima Grada Istočno Sarajevo, iz sljedećih prioritetnih oblasti:

1. **Mladi**
	1. Razvoj novih sadržaja koji podstiču zdrave stilove života i pomažu unapređenju položaja mladih (sportski, ekološki, zabavni sadržaji za djecu i mlade);
	2. Unapređenje sadržaja koji omogućavaju mladim da provode kvalitetno vrijeme daleko od društvenih mreža i njihovog uticaja na mlade;
	3. Projekti koji doprinose poboljšanju kvaliteta života djece sa poteškoćama u razvoju;
	4. Projekti koji doprinose poboljšanju kvaliteta života, mentalnom i fizičkom zdravlju trudnica, porodilja i mladih roditelja;
2. **Kultura i obrazovanje**
	1. Poboljšanje kvaliteta i dostupnosti kulturnih sadržaja za sve kategorije stanovništva;
	2. Projekti koji podstiču stvaralaštvo i promociju nematerijalne kulturne baštine kod mladih;
	3. Podrška djeci ometenoj u razvoju u savladavanju nastavnih sadržaja;
3. **Zaštita životne sredine**
	1. Podsticanje na očuvanje prirodnih bogastava Grada Istočno Sarajevo u cilju očuvanja životne sredine;
	2. Projekti koji doprinose zaštiti prirodnih područja i stvaranju edukativno-rekreativnih sadržaja za cjelokupno stanovništvo;
4. **Sport**
	1. Poboljšanje kvaliteta i dostupnosti edukativnih, terapeutskih i sportsko-rekreativnih sadržaja za djecu sa poteškoćama u razvoju;
	2. Afirmacija amaterskog sporta.

**Iznosi sredstava za odobrene projekte će biti od 10.000,00 KM do 70.000,00 KM. Jedna organizacija civilnog društva može podnijeti više projektnih prijedloga s tim da je maksimalan novčani iznos sredstava koja mogu biti dodijeljena za implementaciju projekata jednoj organizaciji civilnog društva tokom ukupnog trajanja ReLOaD2 projekta 120.000,00 KM.**

**Grad Istočno Sarajevo i UNDP zadržavaju pravo da ne dodijele sva raspoloživa finansijska sredstva u slučaju da projektni prijedlozi ne zadovoljavaju zadane kriterije.**

**Dužina trajanja svakog projekta može biti od pet (5) do deset (10) mjeseci. Izabrani projekti se trebaju realizovati u periodu maj 2022. – februar 2023. godine.**

**PRAVO UČEŠĆA:**

Učešće u ovom javnom pozivu je otvoreno, na jednakim osnovama, za sve formalno registrovane OCD (udruženje/udruga ili fondacija), u skladu sa važećim zakonskim propisima u Bosni i Hercegovini.

**Sve zainteresovane organizacije civilnog društva detaljne informacije o uslovima za apliciranje i kriterijima za finansiranje projekata mogu pronaći u Smjernicama za aplikante u okviru javnog poziva.**

**PREUZIMANJE DOKUMENTACIJE:**

Sve potrebne informacije i elektronska verzija cijelog paketa prijavne dokumentacije može se naći na web stranici: [www.ba.undp.org](http://www.ba.undp.org), kao i na web stranici grada: [www.gradistocnosarajevo.net](http://www.gradistocnosarajevo.net).

Dokumentacija za prijavu na javni poziv za Grad Istočno Sarajevo također se može preuzeti **od 9. marta do 6. aprila 2022. godine,** sa zvanične web stranice Grada Istočno Sarajevo ([www.gradistocnosarajevo.net](http://www.gradistocnosarajevo.net)) ili lično preuzimanjem USB-a sa svim aplikacionim formama tokom informativnog sastanka „Otvoreni dan“ koji će se održati 14. marta 2022. godine.

**INFORMATIVNE SESIJE:**

* Za zainteresovane predstavnike OCD planiran je **dvodnevni Trening upravljanja projektnim ciklusom (PCM) koji će biti organizovan u sklopu javnog poziva u periodu od 17-18. marta 2022.** **u prostorijama gradske uprave, Ulica Stefana Nemanje br. 14, Grad Istočno Sarajevo.**Prijave na trening su otvorene za OCD sa područja Grada Istočno Sarajevo do 15. marta 2022. godine i primaju se na email adresu: privreda@gradistocnosarajevo.net
* Informativni sastanak „**Otvoreni dan**“ sa zainteresovanim organizacijama će biti održan **14. marta 2022. godine od 11,00 do 12,00 sati u  prostorijama gradske uprave, Ulica Stefana Nemanje br. 14, Grad Istočno Sarajevo**.Potencijalni aplikanti će tokom sastanka biti detaljnije upoznati sa pozivom, načinom prijavljivanja, kriterijima, itd.
* Predstavnicima OCD će biti pružena dodatna pomoć konsultanta – mentora. Prvi sastanak sa mentorom će biti organizovan **24. marta 2022. godine u prostorijama gradske uprave, Ulica Stefana Nemanje br. 14, Grad Istočno Sarajevo.** Dodatni sastanci koje organizuje mentor sa OCD će se također održavati javno, a raspored će, uključujući datum i vrijeme, biti blagovremeno objavljen putem gradske web stranice. U svrhu transparentnosti zapisnici sa održanih sastanaka sa mentorom će biti objavljeni na stranici Grada. Na ovaj način će se omogućiti da informacije budu dostupne za OCD koje nisu bile u mogućnosti da prisustvuju sastancima sa mentorom.
* Pitanja u vezi sa javnim pozivom se mogu postaviti putem e-mail adrese registry.ba@undp.orgsa naznakom za ReLOaD2 projekat. Pitanja se mogu postavljati do **1. aprila 2022. godine**. Odgovori na upite će biti dostavljeni u pisanoj formi unutar tri radna dana od primanja upita.

**PREDAJA APLIKACIJA:**

Ispunjena aplikacija (sa kompletnom zahtijevanom dokumentacijom) se mora dostaviti **u jednoj elektronskoj kopiji (USB) na kojem je set obavezne i dodatne dokumentacije, plus po jedan primjerak dokumenata koje je potrebno dostaviti u štampanom obliku.** Svi materijali se dostavljaju uzatvorenoj koverti ili paketu preporučenom poštom ili lično tokom radnih dana (ponedjeljak – petak), u periodu od 8 do 15 sati na sljedeću adresu, sa naznakom za ReLOaD2 projekat:

Grad Istočno Sarajevo

Stefana Nemanje br. 14

71123 Grad Istočno Sarajevo, Bosna i Hercegovina

Ili lično na pisarnicu Gradske uprave

Rok za predaju aplikacija je **6. april 2022. godine, do 15,00 sati**. Aplikacije dostavljene nakon navedenog roka će biti razmatrane jedino u slučaju da poštanski žig ukazuje na datum slanja prije zvaničnog isteka roka.

Vanjska strana koverte mora sadržavati naziv poziva za predaju prijedloga projekata, puno ime i adresu aplikanta, puni naziv projekta i navod **“Ne otvarati prije zvaničnog otvaranja”**.

O primljenoj pošiljci u Gradu će se voditi uredna evidencija i izdavati potvrde o prijemu.

Rezultati javnog poziva će isključivo biti objavljeni na web stranici UNDP BIH [www.ba.undp.org](http://www.ba.undp.org), te na web stranici grada [www.gradistocnosarajevo.net](http://www.gradistocnosarajevo.net) kao i na oglasnoj ploči u zgradi Gradske uprave, u roku od 30 radnih dana od zatvaranja javnog poziva. Pismenim putem obavijestit će se samo organizacije civilnog društva čiji su prijedlozi projekata odabrani za finansiranje.

1. \* *Za Evropsku uniju, ovo imenovanje ne dovodi u pitanje stav o statusu i u skladu je sa UNSCR 1244/1999 i Mišljenjem ICJ-a o proglašenju nezavisnosti Kosova. Za UNDP sve reference na Kosovo shvatit će se u kontekstu UN-ove Rezolucije 1244/1999* [↑](#footnote-ref-2)